મેં એમનો આભાર માન્યો. રાત્રે જરૂર પડે એવી ચીજવસ્તુઓ પેક કરીને સાથે લઈ લેવાની એમણે મને સૂચના આપી. વધારાના સામાન માટે કોઈ બીજી વ્યવસ્થા એમણે કરી હતી. અમે ત્રણેય ચાલી નીકળ્યા. બંને ડૉક્ટરો પરસાળમાં મારી આગળ થયા. કેબિનની બહાર આવ્યા ત્યારે બંધ ગોદામની એક દિવાલ, જહાજ પરથી ઊતરવાનું પાટિયું અને જહાજના કઠોડાનો એક ભાગ દેખાતો હતો. કઠોડાને અઢેલીને પાંચ-છ ખલાસીઓ ઊભા હતા. અમને જોઈને એ લોકો ચમકી ગયા. ઊંડો શ્વાસ લેતાં એકનો અવાજ સંભળાયોઃ